Gördüs mutasarrıfı Ahmed Şakir gayet-i şehr-i atiden iki ay tevkitle ref' ve yeri ba-işaret-i aliyye ve ba-ferman-ı ali sitte rütbesi i'tibariyle muvakkiti olduğu kazasker-i esbak rüznamçesinde mukayyed eşraf-ı kudat-ı kiram-ı zevi'l-ihtiramdan sezavar-ı inayet-i şehriyari ve şayeste-i re'fet-i tacdari mevlana es-Seyyid Mustafa ibn es-Seyyid Mustafa el-İstanbüli da'ilerine ber-tevcih-i esbak ibka olunub sene-i mezbüre Recebü'l-ferdi gurresinden rütbe-i merküme ile ancak on ay mutasarrıf olub bakiyye-i müddet-i örfiyesin kazay-ı ahardan tekmil eylemek ricasına ba'de'l-arz sadaka buyuruldu.